open-index/open-wikipedia-markdown huggingface dataset:
Clemens J. Setz

**Clemens J. Setz** (s. 15. marraskuuta 1982 Graz) on itävaltalainen kirjailija. Opiskellessaan matematiikkaa ja germanistiikkaa 2000-luvun alussa hän kirjoitti samalla runoja ja muita artikkeleita kirjallisiin aikakauslehtiin sekä teki käännöksiä. Hänen esikoisromaaninsa *Söhne und Planeten* ilmestyi vuonna 2007. Setz on saanut useita palkintoja, muun muassa Georg Büchnerin palkinnon vuonna 2021.
## Romaanit
* *Söhne und Planeten* (2007)
* *Die Frequenzen* (2009)
* *Indigo* (2012)
* *Die Stunde zwischen Frau und Gitarre* (2015)
## Lähteet

## Aiheesta muualla
Kaisa Saikkonen

**Kaisa Saikkonen** (27. helmikuuta 1925 Jämsä – 27. helmikuuta 1981 Helsinki) oli suomalainen kuvanveistäjä. Hän sai jo uransa varhaisessa vaiheessa virikkeitä italialaisesta kuvanveistosta antiikista renessanssin taiteeseen asti.

Saikkosen vanhemmat olivat kauppias Antti Saikkonen ja kansakoulunopettaja Saima Saikkonen. Hänellä oli viisi vanhempaa sisarusta. Isän kuoltua perhe muutti Helsinkiin, kun Kaisa oli yhdeksänvuotias.

Saikkonen opiskeli Suomen Taideakatemian koulussa 1945–1949. Hän piti ensimmäinen näyttelynsä Helsingissä 1951. Saikkosen ensimmäinen näyttely synnyinseudulla tapahtui muistonäyttelynä *Vaellus* viisitoista vuotta hänen kuolemansa jälkeen 1996 Jämsän Kivipankissa.

Saikkonen asui pitkiä aikoja Italiassa. Hänen luovinta aikaansa oli 1960-luku, jolloin hänen töihinsä tulivat myös uskonnolliset aiheet. Hänen tuotantoonsa kuuluu 120* *teosta. Hän oli perheetön, mutta äiti-lapsi-teema oli hänelle keskeinen, ja hän ammensi aiheesta koko ikänsä. Hänen tuotantoonsa kuuluu myös mitaleja.

Saikkonen asui Lallukan taiteilijakodissa, jossa hän kuoli.

## Palkinnot
Lähde:
* II palkinto valtion taidekilpailussa 1966 (*Jeffan tytär*)
* I palkinto valtion taidekilpailussa 1967 (kokoelma, jossa ainakin *Kristuksen kuva*)
* kultamitali Fiorino-näyttelyssä, Firenze, Italia 1967
* valtion kolmivuotinen apuraha 1980

## Lähteet

## Kirjallisuutta
* 
*
Ella Mikkola

**Ella Mikkola** (s. 10. marraskuuta 2007) on suomalainen korkeushyppääjä, joka edustaa Tampereen Pyrintöä. Mikkolaa valmentaa Laura Moisio.

## Elämä ja ura
Mikkola on kotoisin Tampereelta. Hän kokeili nuorena useita eri lajeja, ja hänen ensimmäinen tilastoitu korkeustuloksensa oli 8-vuotiaana hypätty 117 cm. Mikkola alkoi keskittyä ensisijaisesti korkeushyppyyn 13–14 vuoden ikäisenä. Hän opiskelee Sammon keskuslukiossa urheilulinjalla.

Vuoden 2024 yleisurheilun alle 18-vuotiaiden EM-kilpailuissa Banská Bystricassa Slovakiassa Mikkola sijoittui neljänneksi tuloksella 178 cm. Kesäkuussa 2025 hän teki uuden ennätyksensä 185 cm Keuruun Juhannuskisoissa, ja heinäkuussa hän paransi ennätystään vielä kahdella senttimetrillä Lempäälän hyppykarnevaaleissa.

Mikkola voitti 17-vuotiaana kultaa Kalevan kisoissa 2025 ennätystuloksellaan 190 cm. Tulos sivuaa alle 19-vuotiaiden naisten Suomen ennätystä. Elokuussa 2025 Mikkola saavutti alle 20-vuotiaiden EM-kilpailuissa Tampereella hopeaa tuloksella 189 cm. Tulos oli sama kuin kultaa voittaneella unkarilaisella Lilianna Bátorilla, mutta Mikkolalla oli enemmän pudotuksia. Hän voitti sisäratojen Suomen-mestaruuden Espoossa 2026 tuloksella 185.

## Lähteet

## Aiheesta muualla
*
Kelly Ward

**Kelly Ward** (s. 17. marraskuuta 1956 San Diego, Kalifornia) on yhdysvaltalainen näyttelijä. Hänen roolejaan on muun muassa Putzie musikaalielokuvassa *Grease*. Tuonnempana Ward on käsikirjoittanut ja tuottanut televisiosarjoja.

## Ura
Kelly Wardin varhaisia tehtäviä oli rooli televisioelokuvassa *The Boy in the Plastic Bubble* (1976), jossa pääosan näytteli John Travolta. Parin vuoden päästä hän teki Roger "Putzien" roolinsa musikaalielokuvassa *[[Grease (elokuva)|Grease]]* (1978). Ward lopetti näyttelemisen 1980-luvun puolivälissä ja jatkoi harvakseltaan vasta 2000-luvulla.

Ward siirtyi kameran toiselle puolelle ja jatkoi televisioviihteen parissa käsikirjoittajana ja tuottajana. Sen ohella hän on opettanut musikaaliteatteria Etelä-Kalifornian yliopistossa (University of Southern California).

## Valikoitu filmografia
*The Boy in the Plastic Bubble (1976)
*Grease (1978)
*Waltonin perhe (1979) 1 jakso
*Voittamaton ykkönen (1980)
*Magnum (1983) 1 jakso
*Challenge of the GoBots (1984) 5 jaksoa

## Lähteet
Rainald Goetz

**Rainald Goetz** (s. 24. toukokuuta 1954 München) on saksalainen kirjailija. Goetz on opiskellut teatteritiedettä, historiaa ja lääketiedettä. Hänen esikoisromaaninsa *Irre* ilmestyi vuonna 1983. Goetz sai vuonna 2015 Georg Büchnerin palkinnon.
## Teoksia
* *Irre* (1983)
* *Kontrolliert* (1988)
* *Rave* (1998)
* *Dekonspratione* (2000)
* *Loslabern* (2009)
## Lähteet

## Aiheesta muualla
Götz

**Götz** tai **Goetz** on seuraavien saksalaisten henkilöiden nimi:

## Etunimenä
* Götz von Berlichingen (n. 1480–1562), valtakunnanritari
* Götz George (1938–2016), näyttelijä
* Götz Kubitschek (s. 1970), kustantaja
* Götz Otto (s. 1967), näyttelijä

## Sukunimenä
* Falko Götz (s. 1962), jalkapalloilija ja jalkapallovalmentaja
* Hermann Goetz (1840–1876), säveltäjä
* Johann Götz (1599–1645), kreivi ja marsalkka
* Karl Otto Götz (1914–2014), abstrakti taiteilija
* Rainald Goetz (s. 1954), kirjailija
Clarion Hotel The Hub

**Clarion Hotel The Hub** on Oslon ydinkeskustassa keskusrautatieaseman vieressä sijaitseva hotelli. Se avautui kaupungin rakennuttamana Oslon talviolympialaisten alla vuonna 1951 nimellä **Hotell Viking** ja oli tuolloin huoneiden määrällä mitattuna Oslon suurin hotelli. Kaupunki myi hotellin 1976 ja se on sittemmin kuulunut useisiin eri ketjuihin. Vuonna 1990 valmistui laajennus ja hotellin nimeksi tuli **Royal Christiania Hotel**. Nykyisen nimensä se sai suuren remontin ja laajennuksen jälkeen vuonna 2019. Samalla siitä tuli Norjan suurin hotelli 810 huoneellaan.
## Lähteet

## Aiheesta muualla
Beat ’Em Up

**Beat ’Em Up** on Iggy Popin vuonna 2001 ilmestynyt studioalbumi. Levyn musiikki on yhdistelmä punk rockia, heavy metallia ja hard rockia. Iggy Pop tuotti albumin itse. Albumin kannen teki sarjakuvataiteilija Todd James. Albumi äänitettiin Hit Factory Criteria -studioilla Miami Beachillä Floridassa.

Siinä missä Popin edellinen albumi *Avenue B* oli rauhallinen ja akustinen, *Beat ’Em Up* on sen täydellinen vastakohta, väkivaltainen raivon purkaus, jota on yleisesti pidetty yhtenä  Iggy Popin uran aggressiivisimmista albumeista. Popin manageri Art Collins sanoi medialle albumista: ”En väitä, että tämä olisi uusi *[[Raw Power]]*, mutta jos *Raw Power* on aito Iggy-albumi, niin tämä on toinen aito Iggy-albumi.”

Levyllä kitaraa soittivat Glen Danzigin johtaman Samhainin kitaristi Pete ”Damien” Marshall sekä Whitey Kirst, joka osallistui myös kappaleiden säveltämiseen. Rumpuja soittaa Whitey Kirstin veli Alex Kirst joka oli aikaisemmin soittanut Nymphs-yhtyeessä. 

Levy omistettiin albumin basistin Lloyd ”Mooseman” Robertsin muistolle. Hänet murhattiin 22. helmikuuta 2001 katujengien välisessä drive-by-ampumisessa pian levyn äänitysten jälkeen. Roberts oli kuulunut Crips-katujengiin. Hänet tunnettiin parhaiten Body Count -yhtyeen basistina.

## Kappaleet
Kaikki kappaleet ovat Iggy Popin ja Whitey Kirstin säveltämiä, ellei toisin mainita. 

# ”Mask” (Iggy Pop, Lloyd ”Mooseman” Roberts, Alex Kirst, Whitey Kirst) – 2:53
# ”L.O.S.T.” – 3:24
# ”Howl” – 5:05
# ”Football” – 3:52
# ”Savior” – 4:37
# ”Beat Em Up” – 4:26
# ”Talking Snake” – 4:28
# ”Jerk” – 3:44
# ”Death is Certain” – 4:38
# ”Go for the Throat” (Pop, Mooseman, Kirst, Kirst) – 3:56
# ”Weasels” – 2:59
# ”Drink New Blood” – 4:33
# ”It's All Shit” – 4:57
# ”Ugliness” – 5:37
# ”V.I.P.” (Pop, Mooseman, Kirst, Kirst) – 15:31
# ”Sterility”

## Muusikot

* Iggy Pop – laulu

* Whitey Kirst – kitara
* Pete ”Damien” Marshall – kitara
* Alex Kirst – rummut
* Lloyd ”Mooseman” Roberts – basso

* Danny Kadar – theremin 

## Lähteet
Rashid Sidek

**Rashid Sidek** (s. 8. heinäkuuta 1968) on malesialainen sulkapalloilija. Hän saavutti kaksinpelissä olympiapronssia Atlantan kesäolympialaisissa 1996.

Rashid kilpaili olympialaisissa ensimmäisen kerran Barcelonassa 1992. Hän voitti alkukierroksilla Japanin Hideaki Motoyaman pistein 15–3, 15–2 ja Taiwanin Wong Wai Lapin pistein 15–2, 15–3. Rashid putosi puolivälierissä, joissa hän hävisi Tanskan Thomas Stuer-Lauridsenille pistein 12–15, 8–15. Atlantan olympialaisissa 1996 Rashid voitti ensin Venäjän Andrei Antropovin pistein 15–11, 15–7, Kiinan Yu Lizhin pistein 15–5, 15–2 ja Indonesian Joko Suprianton pistein 15–5, 15–12. Hän hävisi välierissä Kiinan Dong Jiongille pistein 6–15, 16–18 mutta saavutti pronssia voittamalla pronssiottelussa Indonesian Heryanto Arbin pistein 5–15, 15–11, 15–6.

Rashid kuului Thomas Cupin voittaneeseen Malesian joukkueeseen vuonna 1992. Tuohon joukkueeseen kuuluivat myös Rashidin isoveljet Razif Sidek, Jalani Sidek ja Rahman Sidek.

## Lähteet
Kinkkusalaatti

**Kinkkusalaatti** on salaatti, jonka pääraaka-aineena käytetään kinkkua. Siihen sopii käytettäväksi savukinkku. Siihen käytetään yleensä pastaa. Muita yleisesti käytettyjä raaka-aineita ovat omena, vihannekset ja muut kasvikset. Kinkkusalaatissa käytetään kastikkeena kermaviiliä ja sinappia sisältäviä salaatinkastikkeita. Joskus kinkkusalaattiin käytetään myös saunapalvikinkkua ja amerikanpekonia. Salaattiin saatetaan käyttää omenan sijaan melonia. Kastikkeeseen saatetaan käyttää myös majoneesia ja valkoviinietikkaa.

## Lähteet
Rituaalimagia

**Rituaalimagia** on magian muoto, jossa seremonia ja rituaali toimivat keskeisinä välineinä maagisessa työskentelyssä. Rituaalimagian ytimessä on invokaation ja henkien hallinnan taito. Nykyaikaisemmissa muodoissaan rituaalimagia keskittyy itsensä kurinalaistamiseen sekä persoonallisen ja kosmisen voiman hallintaan ja ohjaamiseen, joka voidaan mieltää joko persoonalliseksi, kuten demoniseksi tai jumalalliseksi olennoksi.

## Lähteet
Razif Sidek

**Razif Sidek** on malesialainen sulkapalloilija. Hän saavutti nelinpelissä veljensä Jalani Sidekin kanssa olympiapronssia Barcelonan kesäolympialaisissa 1992. He voittivat nelinpelissä Englannin avoimen mestaruuden vuonna 1982.

Razif kuului Thomas Cupin voittaneeseen Malesian joukkueeseen vuonna 1992. Tuohon joukkueeseen kuuluivat myös hänen veljensä Jalani Sidek, Rahman Sidek ja Rashid Sidek.

## Lähteet
Biskop Gunnerus’ gate

**Biskop Gunnerus’ gate** (ennen vuotta 1874 **Øvre Vognmandsgate**) on Oslon ydinkeskustassa sijaitseva katu, joka ulottuu Dronningens gatelta tuomiokirkon takaa Schweigaards gatelle. Se on nimetty piispa Johan Ernst Gunnerusin (1718–1773) mukaan.
## Kuvia

Biskop Gunnerus' gate ant. 1985.jpg|Kadun alkupäätä kuvattuna Oslo Plazasta vuonna 1985.
Clarion The Hub, Oslo 2024 (2).jpg|Biskop Gunnerus’ gate 3: Clarion Hotel The Hub
Postgirobygget fra Gunerius.jpg|Biskop Gunnerus’ gate 14: Posthuset

## Lähteet
Baringon piirikunta

**Baringon piirikunta** () on aluehallinnollinen alue Keniassa, yksi maan 47 piirikunnasta. Piirikunta sijaitsee Ison hautavajoaman alueella ja nimi viittaa Baringojärveen.

Piirikunta rajoittuu etelässä Nakurun, lounaassa Kerichon ja Uasin Gishun, lännessä Elgeyo-Marakwetin, luoteessa Länsi-Pokotin, pohjoisessa Turkanan, koillisessa Samburun ja idässä Laikipian piirikuntaan.

Piirikunnan pinta-ala on 11&nbsp;015,3 neliökilometriä ja väkiluku on 666&nbsp;763 asukasta (VL2019). Asukkaiden valtaosa kuuluu tugeneihin. 

Hallintokeskus on Kabarnetin kaupunki (22&nbsp;474 as.). Se sijaitsee noin 140 kilometriä Nakurusta ja 296 kilometriä Nairobista (luoteeseen). 

Paikallishallintoa varten piirikunta on jaettu seitsemään osa-alueeseen (sub-county): Baringo South, Mogotio, Eldama Ravine, Baringo Central, Baringo North, Tiaty West ja Tiaty East. Nämä jakautuvat äänestysalueisiin (electoral wards) ja edelleen kylätasolla. 

Piirikunta luetaan kuivaan ilmastovyöhykeeseen (arid/semiarid). Vuosisademäärä on 300–500 mm, vähentyen pohjoista kohti. Väestö on keskittynyt ylängöille ja kaupunkeihin. Kuivat osat Tiatyn, Baringo Northin, Marigatin ja Mogotion osa-alueista ovat harvaanasuttuja. 


Baringosjö läge.png|Baringojärven sijainti.
Lake Baringo 6.jpg|Tie Baringojärvelle.
And we danced.jpg|Tanssi Jumalan hyvyydelle East Pokotin osa-alueella.
Road between houses in Baringo.jpg|Syrjäisen kylän polku.
Woman with her children and neighbour outside her grass-thatched house.jpg|Nainen lapsiensa ja naapurinsa kanssa alkeellisen kotinsa edustalla.


## Lähteet

## Aiheesta muualla
Christkind

**Christkind** (saks. ’Kristuslapsi’), murteittain myös *Christkindl, Christkindchen, Christkindle* tai *Christkindli*, on erityisesti saksalaisen kielialueen eteläosassa (eteläisessä Saksassa, Itävallassa ja Sveitsissä) uskomus- tai satuhahmo, jonka ajatellaan tuovan joululahjoja lapsille. *Christkind* voi lisäksi saksan kielessä olla leikillinen nimitys henkilöille, joiden syntymäpäivä on jouluaattona.

## Tausta

Kun reformaation myötä pyhimysten kultista haluttiin luopua, myös perinteisesti joulukuussa lapsille lahjoja tuoneelle Pyhälle Nikolaukselle alettiin etsiä vaihtoehtoa. Martti Lutherin kerrotaan siirtäneen lahjanjaon Nikolauksen muistopäivästä (6. joulukuuta) jouluun ja kehittäneen lahjantuojahahmoksi ”Kristuksen”. Tästä taustasta huolimatta Christkind joululahjojen tuojana tunnetaan nykyään lähinnä saksalaisen kielialueen paljolti katolisessa eteläosassa, ja pohjoisen protestanttialueilla lahjat tuo useammin joulupukki, saksaksi *Weihnachtsmann* (’joulumies’).

## Christkind-perinne nykyään

Christkind-hahmon yhteys kristinuskon Jeesus-lapseen on nyttemmin usein hämärtynyt. Christkind kuvitellaan ja kuvataan valkopukuisena, enkelimäisenä kultakiharaisena lapsihahmona, jolla on päässä kultakruunu tai sädekehä, joko sukupuoleltaan neutraalina tai selkeästi tyttölapsen näköisenä. 

Perheiden joulunvietossa Christkind ei yleensä itse näyttäydy, mutta joskus lahjojen ilmestymisestä voi tiedottaa kellon kilahdus. Christkind-hahmo saattaa esiintyä julkisissa joulunalustilaisuuksissa ja joulumarkkinoilla *(Christkindlmarkt, Christkindlesmarkt)*. Nürnbergin joulumarkkinoilla ”Christkindlen” esittäjäksi valitaan vuosittain nuori nainen. Saksassa, Itävallassa ja Sveitsissä postilaitokset ylläpitävät erityistä joulupostiosoitetta, johon lapset voivat lähettää lahjatoivomuksiaan Christkindille.

## Lähteet
Pertti Ålander

**Pertti Kalevi Fredrik Ålander** (12. joulukuuta 1936 Orimattila) on suomalainen entinen keskimatkojen juoksija. Hän edusti Suomea 800 metrillä vuoden 1960 Rooman olympialaisissa. Hän on asunut Yhdysvalloissa 1950-luvun alusta lähtien.

Pertti Ålander muutti Yhdysvaltoihin 11-vuotiaana vuonna 1951. Hän asui nuoruutensa Illinois’n osavaltion Chicagossa. Juoksuharrastuksen myötä hän kilpaili 1960-luvun alussa Suomessa 400 ja 800 metrillä. Hänet valittiin vuoden 1960 Rooman kesäolympialaisiin ensisijaisesti 4&nbsp;x&nbsp;400 metrin viestijoukkueeseen ja toissijaisesti 800 metrillä. Hän putosi 800 metrin alkuerissä sijoittuen seitsemänneksi. Viestijoukkueessa hän jäi varamieheksi. 

Seuraavina vuosina hän vietti kesäkauden Suomessa eli kesät 1961, 1962, 1964. Sinä aikana hän osallistui Kalevan kisoihin, joissa saavutti 800 metrillä kaksi hopeaa (1961, 1964), yhden pronssin (1960) ja 400 metrillä kaksi pronssia (1960, 1961). Rataviesteissä hän saavutti vuosina 1961 ja 1962 kolme SM-hopeaa HKV:n joukkueessa. Vuosina 1960-1964 hän osallistui 11 maaotteluun, joissa hän voitti kaksi kertaa 800 metriä eli kesäkuussa 1962 Suomi–Viro-ottelussa ja lokakuussa 1964 Puola–Suomi-ottelussa. Jälkimmäinen kisa oli Ålanderin Suomen väreissä juoksema kisa. Hän oli syyskuussa 1961 mukana 4&nbsp;x&nbsp;400 metrin viestijoukkueessa, joka juoksi silloisen Suomen ennätyksen 3.09,8.

Myöhemmin hän asui Kaliforniassa Los Angelesissa. Hän osallistui siellä autokilpailuihin Porsche Owners Clubin jäsenenä.

## Lähteet
Cheah Soon Kit

**Cheah Soon Kit** (, synt. ; s. 9. tammikuuta 1968) on malesialainen sulkapalloilija. Hän saavutti nelinpelissä Yap Kim Hockin kanssa olympiahopeaa Atlantan kesäolympialaisissa 1996.

Cheah kilpaili olympialaisissa ensimmäisen kerran Barcelonassa 1992, jolloin hänen nelinpeliparinaan oli Soo Beng Kiang. He hävisivät heti ensimmäisellä kierroksella kiinalaisparille Li Yongbo / Tian Bingyi. Atlantan olympialaisissa 1996 Cheah ja Yap Kim Hock voittivat kiinalaiset, eteläkorealaiset ja indonesialaiset vastustajansa ja pääsivät loppuotteluun, jossa indonesialaispari Rexy Mainaky / Ricky Subagja oli heitä parempi pistein 5–15, 15–13, 15–12. Sydneyn olympialaisissa 2000 Cheah ja Yap voittivat ensimmäisellä kierroksella kiinalaisvastustajansa mutta hävisivät sitten eteläkorealaisparille Ha Tae-kwon / Kim Dong-moon eivätkä yltäneet puolivälieriin.

Cheah kuului Thomas Cupin voittaneeseen Malesian joukkueeseen vuonna 1992.

## Lähteet
Indiana Jones and the Great Circle

***Indiana Jones and the Great Circle*** on MachineGamesin kehittämä ja Bethesda Softworksin julkaisema seikkailupeli. Peli on osa *[[Indiana Jones]]* -universumia ja sijoittuu elokuvien *[[Kadonneen aarteen metsästäjät]]* ja *[[Indiana Jones ja viimeinen ristiretki]]* väliseen aikaan. Peli julkaistiin Windows-tietokoneille ja Xbox Series X ja S -konsoleille 9. joulukuuta 2024 sekä Playstation 5 -konsolille 17. huhtikuuta 2025.

Peliin julkaistiin lisäosa *The Order of Giants* 4. syyskuuta 2025.

## Pelaaminen
*Indiana Jones and the Great Circle* on ensimmäisen persoonan seikkailupeli, jossa pelaaja ohjaa Indiana Jonesia tämän seikkaillessa vaihtuvissa ympäristöissä ympäri maailmaa. Pelissä on laajoja, avoimia kenttiä, joihin on juonta eteenpäin kuljettavan päätehtävän lisäksi sijoitettu myös runsaasti erilaisia vapaavalintaisia sivutehtäviä sekä pienempiä pulmia ja salaisuuksia.

Peliä on mahdollista pelata suoraviivaisena toimintapelinä, jossa Indiana Jones nujertaa vihollisensa nyrkein ja asein, mutta peli rohkaisee vihollisten välttelyyn hiiviskelemällä ja kiertämällä. 

## Juoni
*Indiana Jones and the Great Circlen* tarina käynnistyy vuonna 1937, kun suurikokoinen varas varastaa muinaisesineen yliopistosta, jossa Indiana Jones toimii opettajana. Pian paljastuu, että esine liittyy maailmanlaajuiseen isoympyrään, jonka salaisuutta Jones ryhtyy selvittämään. Pelin ensimmäisenä kenttänä toimii fasistien miehittämä Vatikaani, jossa pelaaja oppii pelin keskeiset mekaniikat. Tämän jälkeen matka jatkuu Gizaan Egyptiin ja lopulta Sukhothaihin sekä Himalajan vuoristoon.  

## Kehittäminen
Indiana Jonesin pelioikeuksia hallinnoiva Lucasfilm Games ja Bethesda Softworks paljastivat projektin 12.1.2021. Tuottajana toimi The Elder Scrolls ja Fallout -pelisarjoista tunnettu Todd Howard. Alun alkaen pelistä kaavailtiin ainoastaan PC ja Xbox -versioita, mutta Microsoftin julkaisustrategian muuttuessa myös Playstation-versio tuli mahdolliseksi. Lopulta Playstation-versio julkaistiin muutamaa kuukautta muiden versioiden jälkeen. 

## Lähteet
Cheong Jun Hoong

**Cheong Jun Hoong** (; s. 16. huhtikuuta 1990) on malesialainen uimahyppääjä. Hän on saavuttanut olympiahopeaa ja voittanut maailmanmestaruuden.

Cheong kilpaili kolmissa olympialaisissa. Lontoossa 2012 hän sijoittui henkilökohtaisissa ponnahduslautahypyissä 20:nneksi ja parikilpailussa Pandelela Rinongin kanssa kahdeksanneksi. Rio de Janeiron olympialaisissa 2016 Cheong sijoittui henkilökohtaisessa ponnahduslautahyppykilpailussa 21:nneksi ja ponnahduslautahyppyjen parikilpailussa Nur Dhabitah Sabrin kanssa viidenneksi sekä saavutti kerroshyppyjen parikilpailussa Pandelelan kanssa hopeaa loppupistein 344,34. Vuodelle 2021 siirretyissä Tokion olympialaisissa Cheong sijoittui henkilökohtaisissa kerroshypyissä 26:nneksi.

Cheong voitti Budapestin MM-kilpailuissa 2017 kultaa kerroshyppyjen henkilökohtaisessa kilpailussa. Se oli Malesian ensimmäinen kultamitali uintilajien maailmanmestaruuskilpailuissa. Kerroshyppyjen parikilpailussa Cheong sai Pandelelan kanssa pronssia.

## Lähteet
DaRon Bland

**DaRon Bland** (s. 12. heinäkuuta 1999 Modesto, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Bland edustaa NFL-joukkue Dallas Cowboysia. Ennen NFL-uraansa hän edusti Sacramenton osavaltionyliopiston ja Fresnon osavaltionyliopiston joukkueita. Cowboys varasi hänet viidennellä kierroksella 167. varausvuorolla . Toukokuussa 2022 Bland teki Cowboysin kanssa nelivuotisen ja yhteensä noin 3,96 miljoonan dollarin arvoisen sopimuksen. Kaudella 2023 hänet valittiin Pro Bowl -tähdistöotteluun ja ensimmäiseen All-Pro-tähdistöjoukkueeseen. Tuolla kaudella hänellä oli eniten syötönkatkoja ja syötönkatkojen palautuksilla tehtyjä touchdowneja NFL:ssä. Bland on pelannut 41 NFL:n runkosarjan ottelua. Näissä otteluissa hänellä on yhteensä 164 taklausta, 14 syötönkatkoa, viisi syötönkatkojen palautuksilla tehtyä touchdownia, 27 puolustettua heittoa, yksi aiheutettu rähmäys, yksi rähmäyksen palautus ja kolme iskua pelinrakentajaan. Bland on pelannut kolme  ottelua. Näissä otteluissa hänellä on yhteensä 23 taklausta ja yksi puolustettu heittoa. Uran tilastot päivitetty kauden 2024 jälkeen.

## Lähteet
Nathan Divey

**Nathan Divey** (s. lokakuu 1979) on brittiläinen Formula 1 -mekaanikko. Divey toimii vuonna 2026 uutena mukaan tulleen Cadillac-tallin päämekaanikkona.

## Ura
Divey aloitti F1-uransa BAR-tallissa vuonna 2005. Divey toimi Jenson Buttonin kakkosmekaanikkona tämän ajaessa BAR:lla ja Hondalla vuosina 2005–2008 ja vuonna 2009 Brawn GP:llä hän toimi Rubens Barrichellon päämekaanikkona. Divey työskenteli Mercedeksellä Nico Rosbergin päämekaanikkona vuosina 2010–2015 ja Lewis Hamiltonin päämekaanikkona 2016–2022. Kaudeksi 2023 Divey siirtyi Ferrarille.

Monacon GP:ssä 2016 ja Ranskan GP:ssä 2019 Divey otti vastaan palkintokorokkeella voittaneen valmistajan palkinnon Lewis Hamilton voitettua kilpailun.

## Yksityiselämä
Divey meni naimisiin entisen Sauber-insinöörin Ruth Buscomben kanssa 3. elokuuta 2024 vanhan Marylebonen kaupungintalolla Lontoossa.

## Lähteet
Anthony Hamilton (manageri)

**Anthony Hamilton** (s. 1956) on brittiläinen manageri ja moottoriurheilun puolestapuhuja, joka tunnetaan parhaiten seitsemänkertaisen Formula 1 -maailmanmestarin Lewis Hamiltonin isänä ja entisenä managerina. Hamilton on toiminut kilpa-autoilija Paul di Restan managerina vuosina 2010–2012. Vuodesta 2023 lähtien hän on toiminut Kansainvälinen autoliitto (FIA) neuvonantajana ja osallistunut sen nuorten kuljettajien kehitysohjelmaan.

## Lähteet
Pandelela Rinong

**Pandelela Rinong** (s. 2. maaliskuuta 1993) on malesialainen uimahyppääjä ja kaksinkertainen olympiamitalisti.

Pandelela kilpaili neljissä olympialaisissa. Pekingissä 2008 hän sijoittui 10 metrin kerroshypyissä 29 kilpailijan joukossa 27:nneksi. Lontoossa 2012 hän saavutti kerroshypyissä pronssia 359,20 pisteellä. Hän osallistui myös parikilpailuihin, joissa hän sijoittui kerroshypyissä Leong Mun Yeen kanssa seitsemänneksi ja ponnahduslautahypyissä Cheong Jun Hoongin kanssa kahdeksanneksi. Rio de Janeiron olympialaisissa 2016 Pandelela sijoittui henkilökohtaisessa kerroshyppykilpailussa 11:nneksi ja saavutti parikilpailussa Cheong Jun Hoongin kanssa hopeaa loppupistein 344,34. Vuodelle 2021 siirretyissä Tokion olympialaisissa hän sijoittui henkilökohtaisissa kerroshypyissä 12:nneksi ja parikilpailussa Leong Mun Yeen kanssa kahdeksanneksi. Pandelela oli Lontoon olympialaisissa Malesian joukkueen lipunkantaja sekä avajaisissa että päättäjäisissä.

Pandelela on saavuttanut maailmanmestaruuskilpailuissa hopeaa kerroshyppyjen parikilpailussa vuonna 2019 ja kuusi pronssimitalia vuosina 2009–2022. Mitaleista kaksi on henkilökohtaisesta kilpailusta, ja ne ovat vuosilta 2015 ja 2022.

## Lähteet
Yap Kim Hock

**Yap Kim Hock** (; s. 2. heinäkuuta 1970) on malesialainen sulkapalloilija. Hän saavutti nelinpelissä Cheah Soon Kitin kanssa olympiahopeaa Atlantan kesäolympialaisissa 1996.

Yap kilpaili kaksissa olympialaisissa, joissa molemmissa hänen nelinpeliparinaan oli Cheah Soon Kit. Atlantan olympialaisissa 1996 he voittivat kolmessa ensimmäisessä ottelussaan kiinalaiset, eteläkorealaiset ja indonesialaiset vastustajansa ja selviytyivät loppuotteluun, jossa indonesialaispari Rexy Mainaky / Ricky Subagja oli heitä parempi pistein 5–15, 15–13, 15–12. Sydneyn olympialaisissa 2000 Yap ja Cheah voittivat ensimmäisellä kierroksella kiinalaisvastustajansa mutta hävisivät sitten eteläkorealaisparille Ha Tae-kwon / Kim Dong-moon eivätkä yltäneet puolivälieriin.

## Lähteet
Moin yliopisto

**Moin yliopisto** (, lyhennys **MU**) on julkinen kenialainen yliopisto. Vuonna 1984 perustetun yliopiston pääkampus sijaitsee 35 kilometrin päässä Eldoretista ja 310 kilometriä Nairobista luoteeseen. Muut yliopistokampukset ovat Eldoretissa (kaupunkikampus, muun muassa Moin opetus- ja tutkimussairaala), Nairobissa ja Mombasassa. Lisäksi yliopistoon kuuluu Bometissa toimiva Bometin korkeakoulu. Tämän ohella Baringon piirikunnan Kabarnetiin on esitetty perustettavan yliopistoon kuuluva, alempaa yliopisto-opetusta antava korkeakoulu, joka tarjoaisi opetusta 'markkinaehtoisesti'. 

Yliopistossa on 14 'koulua' (tiedekuntaa), jotka antavat opetusta. Opiskelijoita on noin 30&nbsp;000, aiemmin ollut lähes 40&nbsp;000 (2018). Opetushenkilökuntaa on noin 1&nbsp;000, henkilökuntaa kaikkiaan noin 3&nbsp;000. Kevät-kesällä 2025 toisin uutisoitiin yli 370 henkilökunnan jäsenen joukkoirtisanomisista yliopiston kireän taloustilanteen vuoksi.

Yliopisto on omistaa noin 300 henkeä työllistävän tekstiiliteollisuusyrityksen. Yliopisto on sijoittunut joissain vuosien 2024–2025 vertailuissa Kenian kymmenen parhaimman yliopiston joukkoon.

## Lähteet
Klaus Kerppola

**Klaus William Mikael Kerppola** (22. marraskuuta 1935 Helsinki – 15. kesäkuuta 2019 Kangasala) oli suomalainen teollisuustalouden professori.

Kerppola syntyi professori William Kerppolan ja Irja Johanna Herlinin perheeseen, lääkäri ja kirjailija Irma Kerppola-Sirola oli hänen sisarensa. Kerppola avioitui 1990 hammaslääkäri Tuula Jaskarin kanssa, hänen ensimmäinen puolisonsa vuodesta 1962 oli Mariitta Meurman. Kerppola tuli ylioppilaaksi Helsingin Suomalaisesta Yhteiskoulusta 1953 ja valmistui  Teknillisestä korkeakoulusta koneenrakennuksen diplomi-insinööriksi 1959, paperiteollisuuden diplomi-insinööriksi 1963 ja tekniikan lisensiaatiksi 1971. Tekniikan tohtoriksi hän väitteli siellä 1975. 

Kerppola oli käyttöinsinööri Enso-Gutzeitilla 1963–1964 ja G. A. Serlachius Osakeyhtiössä 1964–1966 ja Tamkopio Ky:n toimitusjohtaja 1966–1975. Tampereen teknillisen korkeakoulun teollisuustalouden professori hän oli 1975–2000 ja hän toimi myös korkeakoulun teollisuustalouden laitoksen johtajana. Kerppola oli myös tuotantotalouden dosentti Lappeenrannan teknillisessä korkeakoulussa 1987–2000 ja työskenteli Ruotsissa tutkimusinsinöörinä Stal-Lavalilla 1959–1961 ja käyttöinsinöörinä Assi Karlsborgilla 1961–1963.

## Lähteet
Kerppola

**Kerppola** on muun muassa seuraavien suomalaisten henkilöiden sukunimi:

* Irma Kerppola-Sirola (o.s. *Kerppola*, 1930–2021), lääkäri ja kirjailija, William Kerppolan tytär
* Kaarlo Fredrik Kerppola (1859–1924), filosofian tohtori, lyseon rehtori
* Klaus Kerppola (1935–2019), teollisuustalouden professori, William Kerppolan poika
* Lahja Kerppola (1883–1936), juristi ja korkeimman oikeuden oikeusneuvos
* William Kerppola (1891–1974), lääkäri ja professori, Kaarlo Fredrik Kerppolan poika
Anthony Hamilton

**Anthony Hamilton** -nimisiä henkilöitä ovat:

* Anthony Hamilton, *Antoine Hamilton* (1646–1720) , irlantilaissyntyinen Ranskassa vaikuttanut aatelismies, sotilas ja kirjailija
* Anthony Hamilton (s. 1956), brittiläinen moottoriurheilun manageri
* Anthony Hamilton (s. 1971), englantilainen snooker-pelaaja
* Anthony Hamilton (s. 1971), yhdysvaltalainen laulaja ja lauluntekijä.
Naran kieli

**Nara** on narojen puhuma nilosaharalainen kieli Eritrean länsiosasssa. Sen puhujat asuvat Gash-Barkan alueella Burentun kaupungissa ja sen luoteispuolella. Aikaisemmin naraa kutsuttiin *baryaksi*.

Nara on luokiteltu itäsudanilaiseksi kieleksi. Sen sukukieliä ovat nubialaiset kielet, meroe, tamakielet ja nyimakielet. Naapurikansat puhuvat kuušilaisia bedžaa ja biliniä sekä etiopianseemiläisiä tigreä ja tigrinjaa. Eritreassa puhuttu nilosaharalainen kunama on hyvin erilainen kieli kuin nama.

Nara jakautuu higirin, mogarebin, koytan ja santoran murteisiin, joiden välillä on huomattavia kieliopillisia ja sanastollisia eroja. Monet narat puhuvat myös arabiaa ja tigreä, joista on omaksuttu paljon lainasanoja. Varsinkin koytan puhujat osaavat myös kunamaa.

Naran puhujia oli 41&nbsp;000 henkeä vuonna 1993. Huomattava osa heistä asuu pakolaisina Sudanissa. Naran kirjakieli perustuu higirin murteeseen ja latinalaiseen kirjaimistoon. Sitä käytetään opetuskielenä alakoulussa.

## Lähteet
Strathmoren yliopisto

**Strathmoren yliopisto** (, lyhennys **SU**) on kenialainen, Nairobissa toimiva yksityinen, kristillinen yliopisto. Oppilaitoksen toiminta sai alkunsa vuonna 1961. Tilapäisen yliopistoluvan se sai vuonna 2002 ja pysyvämmän yliopistoaseman vuonna 2007.

Opetuskieli on englanti. Yliopistossa on seitsemän tiedekuntaa (schools). Kooltaan yliopisto on pienehkö, opiskelijoita on vajaa 5&nbsp;000.

Yliopisto on sijoittunut vuosien 2024–2025 vertailuissa Kenian kymmenen arvostetuimman yliopiston joukkoon.


An aerial view of Strathmore-University Keri campus.jpg|Kerin kampusaluetta.
Strathmore University Library by night.jpg|Yliopistokirjasto.

## Lähteet
Narat

**Narat** ovat nilosaharalaista naran kieltä puhuva kansa Eritrean Gash-Barkan alueella. He asuvat Marebjoen pohjoispuolella Agordatin ja Barentun kaupunkien välisellä seudulla. 2000-luvun vaihteessa naroja oli Eritreassa viralllisesti noin 41&nbsp;000 henkeä.

Narojen pääryhmiä ovat higirit ja mogarebit. Aikaisemmin heitä kutsuttiin orjuuden perusteella *baryoiksi*. Narat ovat Eritrean vanhimpia väestöryhmiä, jonka uskotaan olevan peräisin Sudanin pohjoisosasta. He olivat fundžien vasalleja, kunnes Egypti valtasi Sennarin vuonna 1821. Narat kärsivät orjakaupasta ja suhtautuivat myönteisesti Italian siirtomaavaltaan. Eritrean itsenäisyyssodan aikana suuri osa heistä pakeni Sudaniin.

Narojen pääelinkeinoja ovat karjanhoito ja maanviljely. He kääntyivät muslimeiksi 1700–1800-luvuilla. Nykyään monet ovat asettuneet Sudanin rajan lähellä sijaitsevalle maatalousvyöhykkeelle.

## Lähteet
Max Maeder

**Maximilian "Max" Maeder** (s. 2006) on singaporelainen leijalautailija. Hän on lajin maailmanmestari ja olympiamitalisti.

Maeder on kilpaillut leijalautailussa 11-vuotiaasta alkaen. Hän voitti ensimmäisen Aasian-mestaruutensa vuonna 2018. Hän on voittanut Euroopan-mestaruuksia ja nuorten maailmanmestaruuksia. Hän on voittanut aikuisten maailmanmestaruuden vuosina 2023 ja 2024. Pariisin kesäolympialaisissa 2024 Maeder saavutti pronssia.

Maederin isä on sveitsiläinen ja äiti singaporelainen.

## Lähteet
Dahalikin kieli

**Dahalik** on Dahlakin saaristossa Eritreassa puhuttu etiopianseemiläinen kieli tai tigren kielen murre. Sitä puhuu äidinkielenään noin 2&nbsp;500 henkeä.

Etupäässä Dahlak Kebirin saarella puhuttua dahalikia on aikaisemmin pidetty tigren murteena, mutta kielet eivät keskenään suoraan ymmärrettävissä. Dahalikin puhujat, varsinkin miehet, osaavat myös afaria ja arabiaa, jotka ovat vaikuttaneet kielen sanastoon. Kouluopetuksen kielenä toimii arabia.

## Lähteet
Tao Li

**Tao Li** (; s. 10. tammikuuta 1990 Wuhan, Hubei, Kiina) on kiinalaissyntyinen singaporelainen kilpauimari, joka menestyi parhaiten perhosuinnissa.

Tao voitti Aasian kisoissa kultaa 50 metrin perhosuinnissa vuosina 2006 ja 2010. Hän oli ensimmäinen singaporelainen, joka voitti kultaa kaksissa Aasian kisoissa. Vuoden 2014 Aasian kisoissa hän saavutti 50 metrin perhosuinnissa hopeaa. Hän sai mitaleja myös 100 metrin perhosuinnissa: pronssia 2006, hopeaa 2010 ja pronssia 2014.

Tao kilpaili kaksissa olympialaisissa. Pekingin olympialaisissa 2008 hän sijoittui 100 metrin perhosuinnissa viidenneksi ja oli ensimmäinen olympialaisten loppukilpailuun yltänyt kaakkoisaasialainen naisuimari. Hän jäi 200 metrin perhosuinnin alkuerissä sijalle 26. Lontoon olympialaisissa 2012 Tao sijoittui 100 metrin perhosuinnin välierissä kymmenenneksi ja 100 metrin selkäuinnin alkuerissä 26:nneksi.

Tao on ensimmäinen singaporelainen uinnin maailmancupin osakilpailuvoittaja. Hän voitti marraskuussa 2008 kolmessa osakilpailussa 100 metrin perhosuinnin: Singaporessa, Tukholmassa ja Berliinissä.

## Lähteet
Kunaman kieli

**Kunama** on kunamien puhuma nilosaharalainen kieli Eritrean länsiosassa sekä lähiseuduilla Sudanissa ja Etiopian Tigrayn alueella. Sen puhujia oli 2000-luvun vaihteessa noin 110&nbsp;000.

Aiemmin isolaattikielenä pidetty kunama muodostaa nykytutkimuksen mukaan oman haaransa nilosaharalaisen kielikunnan laidalla. Se jakautuu mardan, barkan, aymasan ja tikan päämurteisiin. Ilit ja sokodas, joista on käytetty nimitystä ”länsikunama”, voidaan ehkä luokitella erillisiksi kieliksi. Bitaaman puhujat ovat siirtyneet käyttämään tigreä, ja sen asema on epäselvä. Tigrayssa monet kunamaryhmät puhuvat tigrinjaa.

Kunama on toonikieli, jossa on lainasanoja ympäröivistä seemiläisistä kielistä. Kunamaksi on käännetty osia Raamatusta, ja sen kirjakieli on kehitteillä.

## Lähteet
Gao Ning

**Gao Ning** (; s. 11. lokakuuta 1982) on kiinalaissyntyinen singaporelainen pöytätennispelaaja ja -valmentaja.

Gao kilpaili kolmissa olympialaisissa. Pekingin olympialaisissa 2008 hän hävisi kaksinpelissä ainoan ottelunsa Kroatian Ruiwu Tanille. Joukkuekilpailussa Singapore sijoittui neljän joukkueen alkulohkossaan kolmanneksi eikä yltänyt turnauksessa kahdeksan parhaan joukkoon, mutta Gao voitti kaikki kolme kaksinpelivastustajaansa: Kanadan Wilson Zhangin, Kroatian Zoran Primoracin ja Saksan Dimitrij Ovtcharovin. Lontoon olympialaisissa 2012 Gao voitti kaksinpelissä Slovenian Bojan Tokićin mutta hävisi hopeaa lopulta saaneelle Kiinan Wang Haolle ja sijoittui jaetulle yhdeksännelle sijalle. Joukkuekilpailussa Singapore sijoittui jaetulle viidennelle sijalle voitettuaan ensin Australian lukemin 3–0 mutta hävittyään puolivälierissä kultamitalijoukkue Kiinalle samoin numeroin. Rio de Janeiron olympialaisissa 2016 Gao hävisi kaksinpelissä ainoan ottelussa Ison-Britannian Paul Drinkhallille.

Gao voitti Kansainyhteisön kisoissa viisi kultamitalia ja neljä hopeaa. Delhissä 2010 hän voitti kultaa joukkuekilpailussa sekä saavutti hopeaa kaksinpelissä, nelinpelissä ja sekanelinpelissä. Glasgow'ssa 2014 hän voitti kultaa nelinpelissä ja joukkuekilpailussa sekä saavutti hopeaa kaksinpelissä. Gold Coastissa 2018 hän voitti kultaa kaksinpelissä ja sekanelinpelissä.

Gao aloitti Singaporen pöytätennismaajoukkueen päävalmentajana tammikuussa 2019.

## Lähteet
LUX Fight League

**LUX Fight League**, lyhyesti **LUX** on meksikolainen vapaaottelujärjestö. Ajan myötä se on vakiinnuttanut asemansa Meksikon tärkeimpänä MMA-promoottorina.

LUX Fight League perusti meksikolainen liikemies Joe Mendoza 21. heinäkuuta 2017. Ensimmäinen tapahtuma järjestettiin samana päivänä Tampico, Tamaulipas.

## Hallitsevat mestarit

## Lähteet

## Aiheesta muualla
* Virallinen sivu
Pietu Vesterinen

**Pietu Vesterinen** (s. 3. lokakuuta 2005) on suomalainen pesäpalloilija. Vesterinen edustaa Superpesiksessä pelaavaa kasvattajaseuraansa Imatran Pallo-Veikkoja. Hän pelaa ulkokentällä lukkarina. Vesterinen on pelannut 31 Superpesiksen runkosarjan ottelua. Näissä otteluissa hän on lyönyt neljä tavallista juoksua, tuonut yhden juoksun ja kerännyt 15 kärkilyöntipistettä. Uran tilastot päivitetty 9. elokuuta 2025.

## Lähteet
Ultimate Warrior Challenge México

**Ultimate Warrior Challenge México**, lyhyesti **UWC México** on meksikolainen vapaaottelujärjestö, jonka perusti vuonna 2009 Alejandro Islas. Kampanjan ensimmäinen tapahtuma pidettiin 28. helmikuuta 2009.

Vuonna 2015 UWC Mexico lopetti urheilutoimintansa tuntemattomista syistä, minkä seurauksena sen ottelijat siirtyivät muihin kampanjoihin sekä Meksikossa että ulkomailla. UWC kuitenkin palasi *UWC Mexico 20: Legacy* -tapahtumassa, joka pidettiin 24. elokuuta 2019.

Järjestön kotipaikka on Tijuanassa, Baja Californian osavaltiossa.
## Lähteet

## Aiheesta muualla
* Virallinen sivu
Budo Sento Championship

**Budo Sento Championship**, lyhyesti **Budo SC** on meksikolainen vapaaottelu-, thainyrkkeily- ja lukkopainijärjestö, joka perustettiin vuonna 2020.

Budo SC:n perustaja Iván Macías sanoi, että idea järjestön perustamiseen syntyi vapaa-ajan aktiviteettien lisääntyessä hänen maassaan COVID-19-pandemian vuoksi.

Ensimmäinen tapahtuma järjestettiin saman vuoden marraskuun 14. päivänä Meksikon pääkaupungissa Méxicossa.

## Lähteet

## Aiheesta muualla
* Virallinen sivu
Orang asli

**Orang asli** () on yleisnimitys Malesian alkuperäisväestölle, joka jakautuu 18 alaryhmään. Alkuperäisväestön määräksi arvioidaan noin 220 000. Huolimatta siitä, että malaijit ovat myös alkujaan samalta alueelta, heitä ei lasketa alkuperäiskansaksi, koska he muodostavat enemmistön Malesiassa, minkä lisäksi poliittinen ja taloudellinen valta on lähes kokonaan heidän käsissään.

Uskonnoltaan alkuperäiskansat edustavat suurimmaksi osaksi animismia (n. 70&nbsp;%), mutta osa on myös kristittyjä (n. 10&nbsp;%) ja loput muslimeja. Huomionarvoista on, että muslimien osuus orang aslien keskuudessa kasvaa tasaiseen tahtiin. Alkuperäiskansojen kielet kuuluvat aslikieliin. 

Metsäkato on merkittävä ongelma orang asleille valtion hakatessa metsää ja rakentaessa vesivoimaloita. Aggressiivinen käännytystyö orang aslien keskuudessa on myös ongelma: Kelantanin osavaltio on muun muassa maksanut muslimimiehille 10&nbsp;000 ringgitiä, mikäli nämä menevät naimisiin alkuperäiskansoja edustavien naisten kanssa. 

## Lähteet
Tiia Strandén

**Tiia Strandén** (s. 25. syyskuuta 1970 Aavasaksa) on Kirjallisuuden vientikeskus Filin johtaja helmikuusta 2017.

Strandén varttui Ruotsin Västeråsissa, minne hänen perheensä muutti 1970-luvun puolivälissä. Hänellä on Ruotsin kansalaisuus. Suomessa Strandén on asunut vuodesta 1990. Koulutukseltaan hän on filosofian maisteri. Strandén opiskeli pohjoismaista kirjallisuutta ja filosofiaa Helsingin yliopistossa. Hän on muun muassa opettanut ruotsia ja toiminut Pohjoismaiden Suomen instituutin kulttuurisihteerinä. Filissä Strandén on työskennellyt vuodesta 2011 ja toimi johtajan viransijaisena elokuusta 2016.

## Lähteet
Châteauneuf-d'Ille-et-Vilaine

**Châteauneuf-d'Ille-et-Vilaine** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 12 kilometriä Saint-Malon kaupungista etelään.

Kunta on kasvanut Château de Châteauneuf-d'Ille-et-Vilaine -linnan ympärille. Ensimmäinen kirjallinen maininta linnasta on 1000-luvun puolivälistä, ja se oli alkujaan puolustuslinna. Linna kuului Rochefortin herrojen omistukseen vuosina 1250–1423. Linnan emäntä meni naimisiin Ranskan marsalkan Jean II de Rieux'n kanssa vuonna 1374. Tämän jälkeen linna siirtyi Rieux'n suvun omistukseen, jota kesti aina vuoteen 1681 saakka. Tuolloin linna myytiin Ranskan kuningas Ludvig XIV:n ensimmäiselle ratsastusmestarille Jacques-Louis de Beringhenille. Tämän jälkeen linna oli tämän alkujaan hollantilaisen Béringhens-suvun omistuksessa vuoteen 1740 saakka, jolloin linnan osti varakkaan saintmalolaisen kauppiassuvun kartanoherra Etienne-Auguste Baude. Linnaa oli muutettu ja jälleenrakennettu vuosisatojen aikana, mutta Baude purki linnan tornin ja jäljellä olevat keskiaikaisten muurit. Tämän jälkeen hän rakennutti nykyisen asuinlinnan eli malouinièren ja laati suunnitelmat puistolle, joka oli 1700-luvulla Haute-Bretagnen pisin. Puisto ulottuu naapurikunta Saint-Pèren alueelle. Vuonna 1793 suuren vallankumouksen aikana linnan omistajan elämä päättyi giljotiiniin. Tämän jälkeen linnalla on ollut useita omistajia, ja linna on nykyään yksityisomistuksessa. Vanhan linnan jäänteet, malouinière ja vanha puutarha on listattu historiallisten muistomerkkien luetteloon.

## Lähteet

## Aiheesta muualla
Chris Olave

**Christian Josiah Olave** (s. 27. kesäkuuta 2000 San Ysidro, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Olave edustaa NFL-joukkue New Orleans Saintsia. Ennen NFL-uraansa hän edusti Ohion osavaltionyliopiston joukkuetta. Saints varasi hänet ensimmäisellä kierroksella 11. varausvuorolla . Kesäkuussa 2022 Olave teki Saintsin kanssa nelivuotisen ja yhteensä noin 19,27 miljoonan dollarin arvoisen tulokassopimuksen. Olave on pelannut 39 NFL:n runkosarjan ottelua. Näissä otteluissa hänellä on 191 kiinniottoa, 2 565 kiinniotoilla edettyä jaardia ja kymmenen kiinniotoilla tehtyä touchdownia, Hän on edennyt juoksemalla seitsemän jaardia. Hän on rähmännyt pallon kolme kertaa. Uran tilastot päivitetty kauden 2024 jälkeen. 

## Lähteet
Ang Peng Siong

**Ang Peng Siong** (; s. 27. lokakuuta 1962 Singapore) on singaporelainen kilpauimari ja uintivalmentaja.

Ang kilpaili kaksissa olympialaisissa. Los Angelesissa 1984 hän voitti 100 metrin vapaauinnin B-finaalin ennätyksekseen jääneellä ajalla 51,09 ja sijoittui kokonaistuloksissa yhdeksänneksi. Hän jäi alkueriin 100 metrin perhosuinnissa ja kahdessa viestikilpailussa. Soulin olympialaisissa 1988 hän jäi 50 metrin vapaauinnissa 0,04 sekunnin erolla ulos loppukilpailusta ja sijoittui B-finaalissa kolmanneksi eli kokonaistuloksissa 11:nneksi. Muissa lajeissa hän jäi alkueriin.

Ang jäi maailmanmestaruuskilpailuissa 1982 alkueriin kolmessa lajissa. MM-kilpailuissa 1986 hän sijoittui 50 metrin vapaauinnissa neljänneksi ajalla 23,03 uituaan alkuerissä ajan 22,71. Muissa lajeissa hän jäi alkueriin.

Ang voitti Aasian kisoissa kultaa 100 metrin vapaauinnissa New Delhissä 1982. Pekingissä 1990 hän saavutti hopeaa 50 metrin vapaauinnissa. Henkilökohtaisen pronssin hän saavutti 100 metrin perhosuinnissa vuonna 1982 ja 100 metrin vapaauinnissa vuonna 1986.

Ang toimi Singaporen joukkueen lipunkantajana vuosien 1984 ja 1988 olympialaisten avajaisissa.

Ang on kilpauransa jälkeen toiminut uintivalmentajana, muun muassa Singaporen maajoukkueen päävalmentajana.

Angin isä Ang Teck Bee oli maajoukkuetason judoka.

## Lähteet
Behrouz Sebt Rasoul

**Behrouz Sebt Rasoul** (s. 1970) on iranilainen elokuvaohjaaja, käsikirjoittaja ja tuottaja, tunnettu erityisesti elokuvastaan *Melody*.

## Varhainen elämä ja ura
Behrouz syntyi Iranissa vuonna 1970. Hän aloitti uransa elokuvantekijänä 2008-luvulla ja on sen jälkeen ohjannut useita palkittuja elokuvia.
## Elokuvat
*2012: The Singer In Love I Dokumentti, 30 min
*2014: The Flight Melody I Fiktio, 45 min
*2015: Identity | Fiktio, 75 min
*2016: The hidden way I Fiktio, 45 min
*2018-2020: The Most Ancient Land I Dokumentti, 1200 min
*2020: No Rain Without Bear Dokumentti
*2021: Before Eleven I Fiktio, 90 min
*2022: Between Two Homes I Dokumentti, 62 min
*2023: Melody | Fiktio, 85 min, Tadzikistan/Iran

## Palkinnot ja ehdokkuudet (Viimeisimmät tapahtumat)

## Lähteet

## Ulkoiset linkit
* Virallinen Melody-elokuvasivu
* IMDb: Melody
* Tehran Times -artikkelit Behrouz Sebt Rasoulista

## Katso myös
* Fajr-elokuvafestivaali
* Oscar-palkinnot

## Ulkoiset linkit
* Melody – virallinen verkkosivu
* IMDb-profiili
Leitner (yritys)

**Leitner AG/SpA** on Etelä-Tirolista lähtöisin oleva yritys, joka suunnittelee ja valmistaa erilaisia köysiratoja. Yhtiön perusti Gabriel Leitner vuonna 1888, silloisessa Itävalta-Unkarissa.

Leiner on valmistanut köysiratoja perustamisvuodestaan 1888 asti. Se on nykyään yksi suurimpia köysiratavalmistajia. Leitner on tehnyt esimerkiksi yhteistyötä italialaisen suunnittelustudion Pininfarinan kanssa köysiratojen asemien ja vaunujen ulkonäöllisiin seikkoihin liittyen. Leitner kuuluu High Technology Industries -konserniin, johon kuuluvat myös muun muassa niinikään köysiratoja valmistava Poma ja rinnekoneita valmistava Prinoth.

## Tuotteet
Leintner suunnittelee tekniikoiltaan vaihtelevia köysiratoja moniin käyttötarkoituksiin. Tuotteisiin lukeutuvat gondolihissit, tuolihissit ja muut ilmaköysiradat sekä funikulaarit ja vinohissit. Leitnerin köysiratoja käytetään paljon hiihtohisseinä mutta myös esimerkiksi joidenkin kaupunkien joukkoliikenteessä.

## Lähteet

## Aiheesta muualla
* Yhtiön omat sivut
Iskandar Malesia

**Iskandar Malesia** on Malesiassa Johorin osavaltiossa toimiva erityistalousalue.  Iskandar Malesian 2&nbsp;300 neliökilometrin alue jakaantuu hallinnollisesti viiteen osaan: Johor Bahrun, Iskandar Puterin ja Pasir Gudangin  kaupunkeihin sekä Kulain ja Pontianin kuntiin. Sen tavoitteena on tarjota tilaa asumiseen ja liiketoimintaan kestävän kehityksen periaatteiden mukaisesti. Alkuperäisten suunnitelmien mukaan alueelle piti muuttaa noin kolme miljoonaa ihmistä vuoteen 2025 mennessä. Pilvenpiirtäjien väliin on suunniteltu matalampia rakennuksia ja viheralueita, ja julkiseen liikenteeseen panostetaan.

Iskandar Malesia on vain kilometrin levyisen salmen päässä Singaporesta, ja niitä yhdistää kaksi siltaa. Vuonna 1919 rakennettu pengertie kulkee Johor Bahrusta Singaporen pohjoisosaan Woodlandsiin, vuonna 1998 rakennettu uusi silta yhdistää Luoteis-Singaporen (Jurong) Iskandar Puteriin. Kymmeniätuhansia työntekijöitä liikkuu päivittäin siltojen yli, sillä Singaporessa on paremmat palkat kun taas eläminen on halvempaa Malesiassa.

## Lähteet
Allan Douglas Davidson

**Allan Douglas Davidson** (14. toukokuuta 1873 – 19. huhtikuuta 1932) oli englantilainen taidemaalari. Davidson on tunnettu nykyään erityisesti muotokuvistaan ja alastomia naisfiguureja esittävistä maalauksistaan.   

Davidsonin isä oli historiamaalauksistaan tunnettu Thomas Davidson. Davidson opiskeli taidetta ensin St. John´s Wood School of Arissa ja sen jälkeen Royal Academyssa. Royal Academyssa hänet palkittii hopeamitalilla elävän mallin piirustuksesta vuonna 1897. Ajan tavan mukaan Davidson kävi opiskelemassa myös Pariisissa, missä hänen oppilaitoksensa oli yksityinen Académie Julian.  

Davidson avioitui vuonna 1903 Kate Beryl Skeffingtonin kanssa. Perheeseen syntyi kolme lasta, kaksi tytärtä ja poika. Davidson ansaitsi maalauksillaan ja opettajantyöllään Central School of Arts and Craftsissa ainakin sen verran, että perheellä oli varaa palkata kaksi palvelijaa. Näyttelyitä Davidson piti säännöllisesti vuosien 1905 -1931 välillä. Hänet valittiin The Royal Institute of Oil Paintersin jäseneksi vuonna 1921. Davidsonin taide säilyi suosittuna läpi hänen uransa vaikka taidemaku muuttui erityisesti ensimmäisen maailmansodan jälkeen.  

Kuningas Yrjö V:n vaimo kuningatar Mary tilasi Davidsonilta miniatyyrimaalauksia nukketaloonsa. Talo on edelleen Windsorin linnassa. Sinne tilattiin teoksia myös muilta aikansa kuuluisuuksilta, kuten Rudyard Kiplingiltä, Thomas Hardylta, Alfred Munningsilta  ja Arthur Conan Doylelta.  

Suffolkiin,  Walberswickiin Davidson muutti vuonna 1925.Siellä hän asui sisarensa kanssa. Maalaamisesta hän ei luopunut, vaan jatkoi sitä loppuun saakka. 

Aldous Huxley arvioi, että Davidsonin taide kuuluu koteihin eikä museoihin. Huxleyn mukaan Davidsonin maalausten koristelu loi sadunomaisen vaikutelman ja että Davidsson oli taiteilija, joka maalasi taiteen itsensä vuoksi. Kun Davidsonin maalauksia analysoidaan, huomtaan, että hän käyttää murrettuja värejä ja että valo lankeaa tuntemattomasta lähteestä. Hänen siveltimen käyttöään on kuvattu tanssivaksi. 
## Lähteet

## Aiheesta muualla
* http://www.fineartphotographyvideoart.com/2015/03/Allan-Douglas-Davidson.html
* http://artuk.org/discover/artists/davidson-allan-douglas-18731932
Pasir Gudang

**Pasir Gudang** on yli 360 000 asukkaan kaupunki Malesiassa, Johorin osavaltion eteläosassa. Se on osa Johor Bahrun suurkaupunkialueelle nousevaa Iskandar Malesian talouskehitysaluetta.

Pasir Gudang on pääasiassa teollisuusalue, jossa on useita teollisuuspuistoja. Suurin osa yrityksistä on raskasta ja keskisuurta teollisuutta. Alueelle ollaan kehittämässä monipuolisemmin ostoskeskuksia, ruokapaikkoja sekä virkistys- ja viihdekeskuksia, mikä mahdollistaa asukkaiden ja työntekijöiden asumisen ja työskentelyn mukavasti saman kunnan alueella.
 
Pasir Gudang perustettiin vuonna 1918 alun perin nimellä Kampung Pasir Udang. Nimi kuitenkin muutettiin Pasir Gudangiksi (hiekkavarasto) kun siellä varastoitiin hiekkaa ennen sen vientiä Singaporeen. 1900-luvun alussa, kumipuun viljelyn alettua alueella Malaijaan, brittiläiset ja singaporelaiset maanviljelijät perustivat suuria maatiloja. 1970-luvun alussa osavaltion hallitus otti haltuunsa osan näistä tiluksista ja kaavoitti ne teollisuus- ja asuinalueiksi.

22. marraskuuta 2020 Pasir Gudangista tuli osavaltion kolmas kaupunki kun se sai kaupunkioikeudet.

## Lähteet